**RÁMCOVÁ DOHODA O ZHODNOTENÍ BIOLOGICKY ROZLOŽITEĽNÉHO ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) a uzatvorená v súlade s príslušnými ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a v súlade s vyhláškou Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov v znení neskorších predpisov (ďalej len „**Vyhláška**“)

(ďalej len „**Zmluva**")

medzi Zmluvnými stranami:

**DRŽITEĽ ODPADU**

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Martin Maslák, predseda predstavenstva

 Ing. Andrej Rutkovský, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: Obchodný register Okresného súdu Bratislava I, oddiel: Sa, vložka číslo: 482/B

Bankové spojenie: VÚB, a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

Kontaktná osoba

pre odvoz odpadu:  Mgr. Jana Slováková, telefón: 0918 110 636, e-mail: obchod@olo.sk

Kontaktná osoba

pre zmluvné veci: Ing. Michaela Čukašová, telefón: 0911 402 431, e-mail: cukasova@olo.sk

(ďalej len „**Držiteľ odpadu**");

**PREVÁDZKOVATEĽ KOMPOSTÁRNE**

Názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

Kontaktná osoba

pre nakladanie s odpadom: [doplniť], telefón: [doplniť], e-mail: [doplniť]

Kontaktná osoba

pre zmluvné veci: [doplniť], telefón: [doplniť], e-mail: [doplniť]

 (ďalej len „**Prevádzkovateľ kompostárne**");

(Držiteľ odpadu a Prevádzkovateľ kompostárne spolu ďalej len „**Zmluvné strany**").

**PREAMBULA**

Zmluvné strany na základe výsledku verejného obstarávania podľa zákona o verejnom obstarávaní s predmetom zákazky „***Zhodnotenie biologicky rozložiteľného odpadu kompostovaním****“* uzatvárajú túto Zmluvu. V súlade s ustanovením bodov [●] súťažných podkladov Zmluva sa uzatvára s dvomi (2) úspešnými uchádzačmi, ktorí sa umiestnili na prvých dvoch miestach na základe výsledku vyhodnotenia ponúk v danom verejnom obstarávaní v nasledovnom poradí (ďalej len „**Poradie uchádzačov**“):

Prvý účastník Zmluvy: [●], so sídlom [●], IČO: [●]

Druhý účastník Zmluvy: [●], so sídlom [●], IČO: [●]

(ďalej len „**Účastník zmluvy**“)

Ustanovenia tejto Zmluvy platia v celom rozsahu aj pre prípady, ak Držiteľ odpadu z dôvodov uvedených v bodoch 2.11 až 2.14 tejto Zmluvy vyberie na realizovanie predmetu tejto Zmluvy ďalšieho Účastníka zmluvy podľa Poradia uchádzačov. Pre vylúčenie akýchkoľvek pochybností, ak Držiteľ odpadu vyberie ďalšieho Účastníka zmluvy podľa Poradia uchádzačov, ustanovenia o Prevádzkovateľovi kompostárne uvedené v tejto Zmluve platia primerane v plnom rozsahu aj pre tohto ďalšieho Účastníka zmluvy vybraného podľa Poradia uchádzačov.

**I. PREDMET ZMLUVY**

1. Na základe tejto Zmluvy sa Prevádzkovateľ kompostárne zaväzuje nakladať s odpadom kategórie „O“, ktorý nie je nebezpečný, katalógové číslo odpadu: ***20 02 01 biologicky rozložiteľný odpad*** (ďalej len „**BRO**") a zabezpečiť odber a zhodnocovanie BRO činnosťou R3 Recyklácia alebo spätné získavanie organických látok, ktoré nie sú používané ako rozpúšťadlá (vrátane kompostovania a iných biologických transformačných procesov) dovezeného Držiteľom odpadu v zmysle tejto Zmluvy na mieste kompostovania [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej len „**Miesto kompostovania**") v súlade so zákonom o odpadoch a príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Držiteľ odpadu sa zaväzuje uhradiť odmenu podľa Prílohy č. 1 - Cena (ďalej len ako „**Príloha č. 1**") k tejto Zmluve.
2. Prevádzkovateľ kompostárne sa zaväzuje, že prevezme od Držiteľa odpadu dovezený BRO a zhodnotí ho na Mieste kompostovania v súlade so všeobecne záväznými právnymi predpismi platnými najmä v odpadovom hospodárstve. Držiteľ odpadu sa zaväzuje zabezpečiť prepravu BRO, ktorý má byť umiestnený na Miesto kompostovania, na vlastné náklady v čase dohodnutom s Prevádzkovateľom kompostárne alebo podľa odsúhlaseného časového harmonogramu zvozu BRO.
3. BRO je Držiteľom odpadu odoberaný na území hlavného mesta Slovenskej republiky, t. j. Bratislavy z (i) rodinných domov, (ii) záhrad a (iii) verejných priestranstiev (z hnedých zberných nádob) dopravovaný špeciálnymi vozidlami Držiteľa odpadu a/alebo vo veľkokapacitných kontajneroch Držiteľa odpadu na Miesto kompostovania.
4. Tento BRO Držiteľ odpadu dovezie priamo Prevádzkovateľovi kompostárne. BRO obsahuje trávu, lístie, burinu a konáre do 7 cm.
5. Držiteľ odpadu sa zaväzuje zaplatiť Prevádzkovateľovi kompostárne Cenu podľa článku III bod 3.1 a 3.2 Zmluvy a Prílohy č. 1 k tejto Zmluve.
6. Zmluvné strany sa dohodli, že **predpokladané množstvo BRO**, ktoré bude odovzdané Držiteľom odpadu Prevádzkovateľovi kompostárne počas jedného (3) rokov od nadobudnutia účinnosti Zmluvy, bude **28 500 ton** *(slovom: dvadsaťosemtisícpäťsto ton)*. Zmluvné strany sa dohodli, že Zmluva je rámcovou dohodou a Držiteľ odpadu nie je povinný odovzdať BRO na Miesto kompostárne Prevádzkovateľovi kompostárne v celom uvedenom množstve.
7. Miesto odovzdania BRO na účely zhodnocovania sa nachádza na adrese:[doplniť]
8. Prevádzkovateľ kompostárne týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti Zmluvy bude disponovať právoplatnými rozhodnutiami, ktoré ho oprávňujú zhodnocovať BRO v súlade so Zákonom o odpadoch a ďalšími všeobecne záväznými právnymi predpismi.
9. Miesto zhodnocovania BRO sa nachádza na adrese:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V prípade, ak Držiteľ odpadu vyberie počas trvania tejto Zmluvy ďalšieho Účastníka zmluvy podľa Poradia uchádzačov z dôvodov uvedených v bodoch 2.11 a 2.14 tejto Zmluvy, Účastník zmluvy je povinný obratom najneskôr do dvoch (2) dní oznámiť Držiteľovi odpadu miesto odovzdania a zhodnocovania BRO.

**II. PODMIENKY NAKLADANIA S BRO**

1. Podmienky nakladania s BRO sú uvedené v tejto Zmluve, pokiaľ sa Zmluvné strany písomne nedohodnú inak za účelom individuálneho nakladania s BRO. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je BRO, pre ktorý je táto Zmluva uzatvorená.
2. Prevádzkovateľ kompostárne priamo alebo prostredníctvom iného miesta spĺňajúceho povinnosti upravené v článku I bod 1.9 tejto Zmluvy zabezpečí prevádzkovú dobu Miesta kompostárne pre potreby Držiteľa odpadu nasledovne:

každý pracovný deň v čase: od 7:00 do 16:30 hod.

každú sobotu v čase: od 7:00 do 12:00 hod.

počas sviatkov v čase: od 7:00 do 16:30 hod.

Prevádzkovateľ kompostárne zabezpečí odber BRO od Držiteľa odpadu prednostne, najneskôr do tridsať (30) minút po príchode vozidla Držiteľa odpadu k vstupnému vážnemu zariadeniu určenému na váženie vozidiel prevážajúcich BRO.

1. Prevádzkovateľ kompostárne je povinný požiadať o súhlas Držiteľa odpadu s uskladnením BRO na inom mieste ako je uvedené v článku I tejto Zmluvy písomne minimálne tri (3) dni pred plánovaným dovezením BRO na Miesto kompostovania. Pre vylúčenie pochybností platí, že ani toto nové miesto kompostovania nebude ďalej ako 30 km od Námestia Slovenského národného povstania v Bratislave podľa navigácie googlemaps.com, inak bude Prevádzkovateľ kompostárne znášať náklady na dopravu Držiteľa odpadu. Miesto odovzdania BRO, ktorým Prevádzkovateľ kompostárne plánuje nahradiť pôvodné miesto odovzdania BRO, musí spĺňať všetky relevantné požiadavky uvedené v tejto Zmluve a vo verejnom obstarávaní, ktorého výsledkom bolo uzatvorenie tejto Zmluvy.

Pre vylúčenie pochybností platí, že Držiteľ odpadu nie je povinný schváliť iné miesto kompostovania ako miesto uvedené v článku 1 tejto Zmluvy a Prevádzkovateľ kompostárne je povinný rezervovať kapacitu Miesta kompostovania v objeme podľa tejto Zmluvy po dobu trvania tejto Zmluvy.

1. Prevádzkovateľ kompostárne vystaví v dvoch (2) vyhotoveniach vážny lístok, tzv. váženku s potvrdením o prijatí BRO na zhodnocovanie (ďalej len „**Vážny lístok**“). Vážny lístok musí byť podpísaný/potvrdený poverenou osobou Držiteľa odpadu. Jedno vyhotovenie Vážneho lístku uschová Prevádzkovateľ kompostárne pre účely fakturácie a kontroly v zmysle Zákona o odpadoch a druhý odovzdá Držiteľovi odpadu. Vážny lístok musí obsahovať tieto údaje: (i) identifikáciu Držiteľa odpadu, (ii) miesto odovzdania dodaného odpadu, (iii) druh a kód dodaného odpadu, (iv) hmotnosť dodaného odpadu, (v) dátum a čas prevzatia odpadu, (vi) evidenčné číslo motorového vozidla, ktorým bol odpad dovezený a (vii) akékoľvek výhrady Prevádzkovateľa kompostárne, ktoré má vo vzťahu k zloženiu a/alebo stavu odpadu. Na neskôr vznesené výhrady Prevádzkovateľa kompostárne voči zloženiu a/alebo stavu BRO nie je povinný Držiteľ odpadu prihliadať. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu zabezpečí Prevádzkovateľ kompostárne váženie na náhradnom vážnom zariadení. V prípade, že to nie je možné, vykoná Prevádzkovateľ kompostárne prepočet objemovej jednotky na hmotnostnú jednotku prostredníctvom koeficientov podľa druhu BRO.
2. V prípade, ak bude BRO obsahovať prímesi nebezpečných a iných druhov odpadu (ďalej len „**iný odpad**“), Držiteľ odpadu je povinný tento iný odpad na mieste bezodkladne vytriediť. Ak by bol BRO aj po vytriedení nevhodný na spracovanie, Poskytovateľ kompostárne nie je povinný BRO prevziať. Prevádzkovateľ kompostárne písomne odôvodní všetky dôvody neprevzatia BRO a priloží fotodokumentáciu. Náklady so spätným naložením neprevzatého BRO s iným odpadom na vozidlo a/alebo do zbernej nádoby Držiteľa odpadu znáša Prevádzkovateľ kompostárne. Odvoz neprevzatého BRO s iným odpadom zabezpečuje Držiteľ odpadu na vlastné náklady.
3. Prevádzkovateľ kompostárne odoberie len dohodnutý druh BRO, ktorý je schválený v prevádzkovom poriadku odsúhlasenom v súlade so Zákonom o odpadoch.
4. Prevádzkovateľ kompostárne je povinný udržiavať Miesto kompostovania v takom stave, aby zabránil možným škodám na živote, zdraví zamestnancov Držiteľa odpadu a jeho majetku. Prevádzkovateľ kompostárne je povinný udržiavať všetky príjazdové cesty na Mieste kompostovania a vo vnútri areálu Miesta kompostovania ako spevnené očistené komunikácie a miesto vysypania/vykládky BRO v takom stave, aby sa predchádzalo škodám na vozidlách Držiteľa odpadu.
5. Prevádzkovateľ kompostárne je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu BRO v Mieste kompostovania. Tieto osoby sú povinné dodržiavať prevádzkový poriadok platný v areáli Prevádzkovateľa kompostárne, najmä:

(i) dodržiavať pokyny na informačných tabuliach umiestnených na Mieste kompostovania;

(ii) dodržiavať usmernenia Prevádzkovateľa kompostárne alebo osôb ním poverených ohľadne miesta odberu BRO;

(iii) dodržiavať maximálnu povolenú rýchlosť vozidiel na Mieste kompostovania;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli Miesta kompostovania, v prípade, ak je takýto zákaz vydaný;

(vi) dodržiavať zákaz pracovať pod vplyvom alkoholických alebo omamných a psychotropných látok na Mieste kompostovania.

1. Prevádzkovateľ kompostárne vyhlasuje, že Miesto kompostovania má voľnú kapacitu na minimálne také množstvo BRO definovaného v tejto Zmluve, ktoré je vyjadrené hmotnosťou v tonách v článku I, bod 1.7 tejto Zmluvy.
2. Prevádzkovateľ kompostárne sa zaväzuje rezervovať kapacitu Miesta kompostovania pre Držiteľa odpadu na odber minimálne takého množstva BRO špecifikovaného v tejto Zmluve, ktoré je vyjadrené hmotnosťou v tonách v článku I bod 1.7 tejto Zmluvy počas celého obdobia trvania tejto Zmluvy.
3. Plnenie z tejto Zmluvy sa realizuje na základe objednávok vystavovaných Držiteľom odpadu na obdobie troch (3) mesiacov dopredu (ďalej len „**Objednávka**“) a potvrdených Prevádzkovateľom kompostárne. Držiteľ odpadu vystaví Objednávku tomu Účastníkovi Zmluvy, ktorý určil nižšiu cenu za 1 tonu BRO podľa Prílohy č. 1 tejto Zmluvy, a teda aj za celkový predpokladaný rozsah BRO. V prípade, že tento oslovení Účastník zmluvy neumožní Držiteľovi odpadu v požadovanom termíne odovzdať BRO na Miesto kompostovania, je Držiteľ odpadu oprávnený vybrať ďalšieho Účastníka zmluvy podľa Poradia uchádzačov, ktorý ponúkol v poradí druhú najnižšiu cenu za 1 tonu BRO podľa Prílohy č. 1 tejto Zmluvy, a teda aj za celkový predpokladaný rozsah BRO a tento ďalší Účastník zmluvy je povinný umožniť Držiteľovi odpadu v požadovanom termíne odovzdať BRO na ním prevádzkované miesto kompostovania spĺňajúce požiadavky podľa tejto Zmluvy. Rovnako postupuje Držiteľ odpadu v poradí s ďalším Účastníkom zmluvy, ak bola Zmluva uzatvorená s viac ako dvomi Účastníkmi zmluvy.
4. Prevádzkovateľ kompostárne sa zaväzuje akceptovať Objednávku momentom jej doručenia elektronickou formou na ním pre tento účel určenú e-mailovú adresu. Držiteľ odpadu sa zaväzuje vystaviť a doručiť Objednávku Prevádzkovateľovi kompostárne najneskôr päť (5) dní pred požadovaným začatím odovzdávania BRO na Miesto kompostovania. Prevádzkovateľ kompostárne potvrdí Objednávku e-mailom do dvoch (2) pracovných dní odo dňa prijatia Objednávky. Zmluvné strany sa dohodli, že Objednávky zadávané na základe tejto Zmluvy budú zodpovedať podmienkam dohodnutým v tejto Zmluve a právam a povinnostiam dohodnutým v tejto Zmluve. Potvrdením Objednávky je uzatvorená Jednotlivá zmluva.
5. V prípade, že Držiteľ odpadu prvýkrát vystavuje Objednávku pre ďalšieho Účastníka Zmluvy podľa Poradia uchádzačov z dôvodov uvedených v bode 2.11 a 2.14 tejto Zmluvy, zaväzuje sa doručiť tomuto Účastníkovi zmluvy Objednávku najneskôr jeden (1) mesiac pred požadovaným začiatkom plnia z tejto Zmluvy. Tým nie sú dotknuté lehoty uvedené v tomto článku tejto Zmluvy na ďalšie vystavovanie Objednávok Účastníkovi zmluvy/Prevádzkovateľovi kompostárne.
6. Držiteľ odpadu je oprávnený zrušiť odovzdávanie odpadu Prevádzkovateľovi kompostárne a vybrať ďalšieho Účastníka zmluvy podľa Poradia uchádzačov ak Prevádzkovateľ kompostárne:
7. odmietne potvrdiť Objednávku Držiteľa odpadu napriek tomu, že je vystavený v súlade s touto Zmluvou a/alebo
8. napriek ním odsúhlasenej Objednávky neprevezme od Držiteľa odpadu riadne a včas BRO v zmysle tejto Zmluvy/Jednotlivej zmluvy a/alebo
9. opakovane porušuje ustanovenia tejto Zmluvy/Jednotlivej zmluvy a/alebo
10. alebo Držiteľ odpadu odstúpil od tejto Zmluvy/ Jednotlivej zmluvy.

**III. CENA A PLATOBNÉ PODMIENKY**

1. Zmluvné strany sa dohodli, že za nakladanie s BRO v zmysle tejto Zmluvy má Prevádzkovateľ kompostárne nárok na odmenu podľa hmotnosti odovzdaného BRO - cenu, ktorá je odvodená od jednotkovej ceny za odovzdanie 1 tony BRO na Miesto kompostovania v zmysle Prílohy č. 1 tejto Zmluvy počas celej doby trvania Zmluvy (ďalej len „**Cena**“).
2. K cene podľa bodu 3.1 tohto článku Zmluvy bude pri fakturácii pripočítaná aj daň z pridanej hodnoty (ďalej len „**DPH**“) v súlade s platnou legislatívou.
3. Cena podľa bodu 3.1 tohto článku Zmluvy nemôže byť Prevádzkovateľom kompostárne zvýšená počas celej doby trvania tejto Zmluvy.
4. Celkovú Cenu podľa bodov 3.1, 3.2 a 3.3 tohto článku Zmluvy uhradí Držiteľ odpadu na základe faktúry vystavenej Prevádzkovateľom kompostárne po skončení príslušného kalendárneho mesiaca, v ktorom bol BRO na Miesto kompostovania Držiteľom odpadu odovzdaný. Prevádzkovateľ kompostárne vystaví faktúry na základe potvrdených Vážnych lístkov sumárne k poslednému dňu v mesiaci.
5. Maximálna celková cena uhradená Držiteľom odpadu na základe Objednávok zadávaných v súlade s predmetom Zmluvy je stanovená podľa predpokladanej hodnoty zákazky určenej pre verejné obstarávanie identifikované v záhlaví tejto Zmluvy v hodnote [doplniť],- EUR bez DPH (slovom *[doplniť] eur*) počas celej doby trvania Zmluvy v zmysle Prílohy č. 1 tejto Zmluvy.
6. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej ako „**nižšia cena**“) za rovnaké alebo porovnateľné plnenie, ako je obsiahnuté v tejto Zmluve a Prevádzkovateľ kompostárne už preukázateľne v minulosti za takúto nižšiu cenu plnenie poskytol, a/alebo ešte stále poskytuje, pričom rozdiel medzi nižšou cenou a Cenou podľa tejto Zmluvy je viac ako 5% v neprospech ceny podľa tejto Zmluvy, zaväzuje sa Prevádzkovateľ kompostárne poskytnúť Držiteľovi odpadu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou Cenou podľa tejto Zmluvy a nižšou cenou.
7. Faktúra vystavená Prevádzkovateľom kompostárne podľa bodu 3.5 a 3.8 tohto článku Zmluvy je splatná do tridsiatich (30) dní odo dňa jej doručenia Držiteľovi odpadu.
8. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:
9. označenie Držiteľa odpadu,
10. označenie Prevádzkovateľa kompostárne,
11. číslo Zmluvy,
12. číslo Objednávky,
13. objem dovezeného BRO,
14. pečiatka a podpis oprávnenej osoby Prevádzkovateľova kompostárne.
15. fotokópia súpisu potvrdených Vážnych lístkov, ktoré sú neoddeliteľnou súčasťou každej faktúry.
16. V prípade, ak faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi kompostárne na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.
17. Držiteľ odpadu uhradí faktúru Prevádzkovateľovi kompostárne v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka odpísaná z bankového účtu Držiteľ odpadu.
18. V prípade, ak Držiteľ odpadu bude v omeškaní s plnením svojich peňažných záväzkov voči Prevádzkovateľovi kompostárne, je Prevádzkovateľ kompostárne oprávnený požadovať od Držiteľa odpadu zaplatenie zmluvného úroku z omeškania vo výške 0,03 % denne z dlžnej sumy za každý deň omeškania.

**IV. ZMLUVNÉ POKUTY**

1. Ak Prevádzkovateľ kompostárne zmení miesto odovzdania BRO bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu vo výške 1 000 EUR (slovom: *jedentisíc* *eur*). Za nedodržanie garancie rezervácie kapacity Miesta kompostárne pre Držiteľa odpadu počas platnosti tejto zmluvy podľa článku II, bod 2.9 tejto Zmluvy zaväzuje sa Prevádzkovateľ kompostárne uhradiť Držiteľovi odpadu zmluvnú pokutu vo výške 5 000 EUR (slovom: *päťtisíc* *eur*). V prípade, ak Držiteľ odpadu z dôvodu, že Prevádzkovateľ kompostárne porušil svoju povinnosť garancie rezervácie skládky odovzdal odpad inému Účastníkovi zmluvy, je Prevádzkovateľ kompostárne okrem zmluvnej pokuty podľa predchádzajúcej vety povinný uhradiť rozdiel medzi Cenou podľa tejto Zmluvy a cenou, ktorú uhradil Držiteľ odpadu Účastníkovi zmluvy.
2. Za neoznámenie ukončenia činnosti alebo pozastavenie činnosti na strane Prevádzkovateľa kompostárne, za neoznámenie, že Prevádzkovateľovi kompostárne bolo odobraté ktorékoľvek z povolení, súhlas alebo registrácia podľa článku I, bod 1.9 tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) dní odo dňa vzniku takejto okolnosti, uhradí Prevádzkovateľ kompostárne Držiteľovi odpadu zmluvnú pokutu vo výške 40 000;- EUR (slovom: *štyridsaťtisíc eur*).
3. Ak Prevádzkovateľ kompostárne nezabezpečí preberanie dohodnutého druhu BRO v dohodnuté dni v dohodnutom čase po dobu dlhšiu ako jeden (1) kalendárny deň, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Miesta kompostovania a Držiteľ odpadu je oprávnený uplatniť si u Prevádzkovateľa kompostárne zmluvnú pokutu podľa bodu 4.1 tejto Zmluvy.
4. Ak Prevádzkovateľ kompostárne poruší zmluvnú povinnosť uvedenú v bode 2.7 tejto Zmluvy a napriek písomnému upozorneniu okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 500;- EUR (slovom: *päťsto eur*) za každé jednotlivé porušenie, a to aj opakovane.
5. Prevádzkovateľ kompostárne pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 1000 EUR (slovom: *tisíc eur*).
6. V prípade, ak Prevádzkovateľ kompostárne poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 2 000 EUR (slovom *dvetisíc eur*).
7. Za podstatné porušenie zmluvných povinností sa považuje nedodržanie zmluvných povinností uvedených v bodoch 4.1, 4.2, 4.3, 4.4 a 4.5 tejto Zmluvy.
8. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.9 tejto Zmluvy zo strany Prevádzkovateľa kompostárne, zaväzuje sa Prevádzkovateľ kompostárne uhradiť túto pokutu Držiteľovi odpadu v plnej výške.
9. Zaplatením zmluvných pokút zo strany Prevádzkovateľa kompostárne nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 Občianskeho zákonníka z ceny vyfakturovanej Prevádzkovateľom kompostárne za zhodnotenie BRO. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Prevádzkovateľ kompostárne je povinný uhradiť faktúru do tridsať (30) dní odo dňa jej doručenia Prevádzkovateľovi kompostárne.

**V. DOBA TRVANIA A SKONČENIE ZMLUVY**

1. Táto Zmluva sa uzatvára na dobu určitú, na tri (3) roky odo dňa nadobudnutia účinnosti Zmluvy.
2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:
3. odstúpením od Zmluvy;
4. dohodou Zmluvných strán;
5. výpoveďou Držiteľa odpadu.
6. Každá Zmluvná strana je oprávnená odstúpiť od tejto Zmluvy/Jednotlivej zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.
7. Držiteľ odpadu môže od tejto Zmluvy odstúpiť aj v prípade, ak:
8. Prevádzkovateľ kompostárne, alebo osoba konajúca v jeho mene, porušil svoju povinnosť mlčanlivosti.
9. Vyhlásenie alebo konanie Prevádzkovateľa kompostárne porušilo dobré meno alebo podnikateľskú dôveryhodnosť Držiteľa odpadu.
10. Prevádzkovateľ kompostárne neposkytne zľavu z Ceny v súlade s bodom 3.7 tejto Zmluvy.
11. Prevádzkovateľ kompostárne je platobne neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
12. Z iných dôvodov uvedených v tejto Zmluve, najmä, ale nie výlučne z dôvodov podľa bodu 4.8 tejto Zmluvy alebo vo všeobecne záväzných právnych predpisoch.
13. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.
14. Držiteľ odpadu môže túto Zmluvu písomne vypovedať bez udania dôvodu. Výpovedná lehota je jeden (1) mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
15. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, a pod.

**VI. KOMUNIKÁCIA A DORUČOVANIE**

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Držiteľa odpadu: obchod@olo.sk.

Kontaktnou osobou za Držiteľa odpadu vo veciach odosielania Objednávok je Mgr. Jana Slováková, tel.: 0918 110 636 email: slovakova@olo.sk.

Kontaktnou osobou za Prevádzkovateľa kompostárne vo veciach zmluvných je [doplniť], tel.: [doplniť], email: [doplniť].

Kontaktnou osobou za Prevádzkovateľa kompostárne vo veciach technických je [doplniť], tel.: [doplniť], email: [doplniť].

Kontaktnou osobou za Prevádzkovateľa kompostárne vo veciach prijímania Objednávok je [doplniť], tel.: [doplniť], email: [doplniť].

1. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
2. v deň doručenia zásielky, ak bola zásielka doručená osobne alebo kuriérnou službou; alebo
3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

**VII. ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Subdodávateľom na účely tejto Zmluvy je hospodársky subjekt, ktorý uzavrie alebo na účely plnenia tejto Zmluvy Prevádzkovateľom kompostárne písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
	2. Prevádzkovateľ kompostárne je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Zmluve, a to v rozsahu uvedenom v bode 7.1 tejto Zmluvy.
	3. Pravidlo pre zmenu subdodávateľov počas plnenia Zmluvy je nasledovné: Prevádzkovateľ kompostárne nesmie zmeniť subdodávateľa bez písomného súhlasu Držiteľa odpadu. Prevádzkovateľ kompostárne požiada o zmenu subdodávateľa minimálne päť (5) pracovných dní vopred. Nedodržanie tohto pravidla Prevádzkovateľom kompostárne sa považuje za podstatné porušenie zmluvných povinností.
	4. Ak Prevádzkovateľ kompostárne zabezpečuje svoju činnosť pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ kompostárne tak, ako by činnosť vykonával on sám.

**VIII. MLČANLIVOSŤ**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
	2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Držiteľom odpadu,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**IX. VYŠŠIA MOC**

* 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc *(vis maior)*, ktorý vydajú príslušné úrady alebo organizácia krajiny pôvodu.
	2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť *(vis maior)*.
	3. Ak doba trvania okolností vylučujúcich zodpovednosť *(vis maior)* presahuje tridsať (30) dní, Zmluvné strany sú povinné viesť rokovania o možnej zmene/úprave tejto Zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
	4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť *(vis maior)* je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť *(vis maior)* spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť *(vis maior)* bude niesť Zmluvná strana zodpovedná za takéto neskoré oznámenie.

**X. SPOLOČNÉ A ZÁVEREČNÉ USTANOVENIA**

1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
2. Pokiaľ niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto zmluvy. V prípade, že niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
3. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
4. Držiteľ odpadu ako prevádzkovateľ osobných údajov týmto informuje Prevádzkovateľa kompostárne, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
5. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
6. namietať spracúvanie svojich osobných údajov;
7. na prenosnosť osobných údajov;
8. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Držiteľa odpadu (ďalej len „**Informácie o ochrane osobných údajov**“).
9. Prevádzkovateľ kompostárne podpisom tejto Zmluvy potvrdzuje:
10. správnosť a pravdivosť osobných údajov, ktoré sa ho týkajú a sú uvedené v tejto Zmluve,
11. že mu boli poskytnuté Informácie o ochrane osobných údajov,
12. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
13. Nadpisy v tejto Zmluve slúžia len k jej prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
14. Držiteľ odpadu je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Prevádzkovateľovi kompostárne. Podpisom tejto Zmluvy Prevádzkovateľ kompostárne dáva svoj neodvolateľný súhlas s takýmto postúpením/prevodom.
15. Prevádzkovateľ kompostárne je povinný dodržiavať všetky interné osobitné predpisy a pokyny vydané Držiteľom odpadu, s ktorými ho Držiteľ odpadu oboznámi, alebo ktoré sú zverejnené na webovej stránke Držiteľa odpadu.
16. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
17. Zmluvné strany prehlasujú, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.
18. Táto Zmluva sa vyhotovuje v troch (3) rovnopisoch, jeden (1) rovnopis pre Prevádzkovateľa kompostárne a dva (2) rovnopisy pre Držiteľa odpadu.
19. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
20. Neoddeliteľnou súčasťou tejto Zmluvy je:

Príloha č. 1 – Cena

|  |  |
| --- | --- |
| V Bratislave dňa [doplniť] | V [doplniť] dňa [doplniť] |
| Za Držiteľa odpadu: | Za Prevádzkovateľa kompostárne: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Martin Maslákpredseda predstavenstva | [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Andrej Rutkovskýčlen predstavenstva | [doplniť] |

Príloha č. 1 – Cena